b'\n_START_ARTICLE_\nCharles Bruffy\n_START_PARAGRAPH_\nCharles Bruffy (s. 1958) on yhdysvaltalainen kuoronjohtaja. H\xc3\xa4n on toiminut taiteellisena johtajana Kansas City Choralessa vuodesta 1988 ja Phoenix Choralessa vuodesta 1999. Vuodesta 2008 h\xc3\xa4n on lis\xc3\xa4ksi toiminut Kansas City Symphonyn kuoronjohtajana._NEWLINE_Bruffy on tilannut ja kantaesitt\xc3\xa4nyt muiden muassa Matthew Harrisin, Libby Larsenin, Zhou Longin, Stephen Pauluksen, Stephen Sametzin, Steven Stuckyn, Eric Whitacren ja Chen Yin teoksia. Bruffy on saanut lukuisia Grammy-ehdokkuuksia ja voittanut palkinnon kahdesti. H\xc3\xa4nen levytystens\xc3\xa4 joukkoon lukeutuu Aleksandr Gret\xc5\xa1aninovin ja Josef Rheinbergerin musiikkia. Bruffy valmistui maisteriksi University of Missouri\xe2\x80\x93Kansas Cityst\xc3\xa4, ja h\xc3\xa4nell\xc3\xa4 on kunniatohtorin arvot Baker Universitysta ja Missouri Western State Universitysta.'